CELEX: 32005R0708
Language: lt
Date: 2005-05-10 00:00:00
Title: 2005 m. gegužės 10 d. Komisijos reglamentas (EB) Nr. 708/2005, iš dalies keičiantis kilmės vietos nuorodos, pateiktos Reglamento (EB) Nr. 1107/96 priede, specifikacijos elementus (Azeites do Norte Alentejano) (SKVN)

11.5.2005   
               
               
                  LT
               
               
                  Europos Sąjungos oficialusis leidinys
               
               
                  L 119/3
               
            KOMISIJOS REGLAMENTAS (EB) Nr. 708/2005
      2005 m. gegužės 10 d.
      iš dalies keičiantis kilmės vietos nuorodos, pateiktos Reglamento (EB) Nr. 1107/96 priede, specifikacijos elementus (Azeites do Norte Alentejano) (SKVN)
      EUROPOS BENDRIJŲ KOMISIJA,
      atsižvelgdama į Europos bendrijos steigimo sutartį,
      atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių ir kilmės vietos nuorodų apsaugos (1) ir ypač į jo 9 straipsnį bei 6 straipsnio 3 ir 4 dalių antrąsias įtraukas,
      atsižvelgdama į tai, kad:
      
                  (1)
               
               
                  Pagal Reglamento (EEB) Nr. 2081/92 6 straipsnio 2 dalį Portugalijos prašymas iš dalies pakeisti saugomos kilmės vietos nuorodos „Azeites do Norte Alentejano“, užregistruotos Komisijos reglamente (EB) Nr. 1107/96 (2), specifikacijos elementus buvo paskelbtas Oficialiajame Europos Sąjungos leidinyje
                      (3).
               
            
                  (2)
               
               
                  Kadangi joks užprotestuojantis pareiškimas pagal Reglamento (EEB) Nr. 2081/92 7 straipsnį nebuvo pateiktas Komisijai, šie daliniai pakeitimai privalo būti įtraukti į registrą ir paskelbti Oficialiajame Europos Sąjungos leidinyje,
               
            PRIĖMĖ ŠĮ REGLAMENTĄ:
      1 straipsnis
      Kilmės vietos nuorodos „Azeites do Norte Alentejano“ specifikacija yra iš dalies keičiama pagal šio reglamento I priedą.
      2 straipsnis
      Patvirtintas aprašas, kuriame nurodomi pagrindiniai specifikacijos elementai, pateikiamas šio reglamento II priede.
      3 straipsnis
      Šis reglamentas įsigalioja dvidešimtą dieną nuo jo paskelbimo Oficialiajame Europos Sąjungos leidinyje.
      
         Šis reglamentas yra privalomas visas ir tiesiogiai taikomas visose valstybėse narėse.
         Priimta Briuselyje, 2005 m. gegužės 10 d.
         
            
               Komisijos vardu
            
            Mariann FISCHER BOEL
            
               Komisijos narė
            
         
      
      
         (1)  OL L 208, 1992 7 24, p. 1. Reglamentas su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).
      
         (2)  OL L 148, 1996 6 21, p. 1. Reglamentas su paskutiniais pakeitimais, padarytais Reglamentu (EB) Nr. 1345/2004 (OL L 249, 2004 7 23, p. 14).
      
         (3)  OL C 262, 2003 10 31, p. 17 („Azeites do Norte Alentejano“).
      
         I PRIEDAS
         PORTUGALIJA
         „Azeites do Norte Alentejano“
         Iš dalies pakeista:
         
                     —
                  
                  
                     specifikacijos skyrius:
                     
                                 
                              
                              
                                 Pavadinimas
                              
                           
                                 
                                    
                              
                              
                                 Apibūdinimas
                              
                           
                                 
                                    
                              
                              
                                 Geografinė vietovė
                              
                           
                                 
                              
                              
                                 Kilmės įrodymas
                              
                           
                                 
                              
                              
                                 Gavybos būdas
                              
                           
                                 
                              
                              
                                 Nuorodos
                              
                           
                                 
                              
                              
                                 Ženklinimas
                              
                           
                                 
                              
                              
                                 Nacionaliniai reikalavimai
                              
                           
               
                     —
                  
                  
                     Iš dalies pakeista:
                     
                        Apibūdinimas– Šiaurės Alentejo alyvuogių aliejus yra tirštokas, išlaikęs uogų skonį, geltonai žalios spalvos alyvuogių aliejus, kuris tenkina minimalų 6,5 aukščiausios kokybės pirmojo spaudimo alyvuogių aliejaus kriterijų ir 6,0 gryno pirmojo spaudimo alyvuogių aliejaus kriterijų.
                     Atlikus nuodugnius šio alyvuogių aliejaus savybių tyrimus, iškilo būtinybė pakeisti kai kuriuos jo parametrus, būtent: Delta K, trigliceridai LLL, OLLn, PLLn, OLL, PLL, POL, POO, OOO, PPO; riebiosios rūgštys C16:0, C16:1, C17:0, C17:1, C18:0, C18:1, C18:2 ir C18:3; transriebiosios rūgštys, cholesterolis, kampestanolis ir Delta 7 – stigmasterolis.
                     Regioniniai porūšiai Carrasquenha, Redondil ir Azeiteira (ar Azeitoneira) yra priskiriami prie leistinų porūšių.
                     
                        Geografinė vietovė– gamybos geografinė vietovė išplečiama iki Alandroal, Nisa, Reguengos de Monsaraz, Évora savivaldybių (Na Sr.a de Machede, S. Mansos, S. Vicente do Pigeiro, S. Miguel de Machede ir S. Bento do Mato seniūnijų) ir Mourão savivaldybės (Luz ir Mourão seniūnijų), atsižvelgiant į tai, kad:
                     
                                 —
                              
                              
                                 šiose savivaldybėse ir seniūnijose klimato ir dirvožemio sąlygos yra tokios pačios;
                              
                           
                                 —
                              
                              
                                 jose gaminamas alyvuogių aliejus turi tas pačias fizines, chemines ir organoleptines savybes kaip ir nurodytoje geografinėje vietovėje gaminamas aliejus;
                              
                           
                                 —
                              
                              
                                 šių savivaldybių nuolatiniams gyventojams būdingi tie patys papročiai ir tokie patys priimtini labai seniai susiformavę įgūdžiai kaip ir likusioje vietovės dalyje.
                              
                           
               
      
         II PRIEDAS
         TARYBOS REGLAMENTAS (EEB) Nr. 2081/92
         „AZEITES DO NORTE ALENTEJANO“
         (EB Nr.: PO/0266/1994 1 24)
         SKVN (X) SGN ( )
         Šis aprašas yra informaciniais tikslais sudaryta santrauka. Norint gauti visą informaciją, ypač apie produktų gamintojus, kuriems taikomos saugomos kilmės vietos nuorodos (SKVN) arba saugomos geografinės nuorodos (SGN), reikia susipažinti su visa specifikacijos versija savo šalyje arba Europos Komisijos tarnybose (1).
         
            
               1.
               
               Kompetentinga valstybės narės institucija
            
         
         
                     
                        Pavadinimas:
                  
                  
                     Instituto de Desenvolvimento Rural e Hidráulica
                  
               
                     
                        Adresas:
                  
                  
                     Av. Afonso Costa, 3 — P-1949 002 Lisboa
                  
               
                     
                        Telefonas
                     
                  
                  
                     (351-21) 844 22 00
                  
               
                     
                        Faksas
                     
                  
                  
                     (351-21) 844 22 02
                  
               
                     
                        Elektroninis paštas:
                  
                  
                     idrha@idrha.min-agricultura.pt
                  
               
            
               2.
               
               Asmenų grupė
            
         
         
                     2.1.
                  
                  
                     
                                 
                                    Pavadinimas
                                 
                              
                              
                                 :
                              
                              
                                 APAFNA — AGRUPAMENTOS DE PRODUTORES AGRÍCOLAS E FLORESTAIS DO NORTE ALENTEJANO
                              
                           
               
                     2.2.
                  
                  
                     
                                 
                                    Adresas:
                              
                              
                                 Parque de Leilões de Gado de Portalegre, Estrada Nacional 246, Apartado n.o 269 — P-7300-901 Portalegre
                              
                           
                                 
                                    Telefonas
                                 
                              
                              
                                 (351-245) 33 10 64
                              
                           
                                 
                                    Faksas
                                 
                              
                              
                                 (351-245) 20 75 21
                              
                           
                                 
                                    Elektroninis paštas:
                              
                              
                                 aadp1@iol.pt
                              
                           
               
                     2.3.
                  
                  
                     
                                 
                                    Nariai
                                 
                              
                              
                                 :
                              
                              
                                 gamintojai ir perdirbėjai (X) kita ( )
                              
                           
               
            
               3.
               
               
                  Produkto tipas
               
             Klasė 1.5: riebalai – alyvuogių aliejus.
         
            
               4.
               
               Specifikacijos apibūdinimas
             (4 straipsnio 2 dalies sąlygų santrauka)
         4.1.   
               Pavadinimas: „Azeites do Norte Alentejano“
         4.2.   
               Apibūdinimas: „Azeite do Norte Alentejano“ vadinamas aliejingas skystis, mechaniškai išgaunamas, pašalinus nuo augalų vandens nuosėdas, odelę, minkštimą ir kauliuką iš rūšies Olea europea sativa porūšių Galega, Carrasquenha, Redondil, Azeiteira arba Azeitoneira, Blanqueta arba Branquita ir Cobrançosa uogų, kurios išauginamos alyvmedžių plantacijose, esančiose pirmiau apibūdintoje geografinėje vietovėje, ir kuris perdirbamas bei išpilstomas į talpas toje pačioje vietovėje.
         Šiaurės Alentejo alyvuogių aliejus yra tirštokas, išlaikęs uogų skonį ir geltonai žalios spalvos, atitinkantis minimalų 6,5 aukščiausios rūšies šalto spaudimo alyvuogių aliejaus ir 6,0 šalto spaudimo alyvuogių aliejaus kriterijų.
         4.3.   
               Geografinė vietovė: vietovę riboja Alandroal, Borba, Estremoz savivaldybių, Évora savivaldybės Na Sr.a de Machede, S. Mansos, S. Vicente do Pigeiro, S. Miguel de Machede ir S. Bento do Mato seniūnijų, Mourão savivaldybės Luz ir Mourão seniūnijų, Évora apskrities Redondo, Reguengos de Monsaraz ir Vila Viçosa savivaldybių, Portalegre apskrities Alter do Chão, Arronches, Avis, Campo Maior, Castelo de Vide, Crato, Elvas, Fronteira, Marvão, Monforte, Nisa, Portalegre ir Sousel savivaldybių ribos.
         4.4.   
               Kilmės įrodymas: kilmę patvirtina vartojimo praktika, atsižvelgiant į tam tikro regiono kulinarijos tradicijas ir į nuo labai seniai egzistuojančius įgūdžius.
         Gamindami šį alyvuogių aliejų, perdirbėjai gali naudoti tik registruotų gamintojų tiekiamas leistinų porūšių alyvuoges.
         Kiekvienam verslininkui, kurį akredituoja už SKVN atsakinga asmenų grupė, yra skirtas aprašomasis bei nuolat atnaujinamas registras, kur pateikiama informacija apie naudojamų alyvuogių kilmę, tikrąsias gamybos (priėmimo) ir galiojančias technologijų sąlygas.
         Šiame kasdieniame registre privalo būti nurodomas alyvuogių tiekėjų pavadinimas, kiekvieno gamintojo gauti kiekiai ir pagaminto alyvuogių aliejaus kiekis.
         Porūšius turi užregistruoti alyvuogių augintojai arba jų atstovai (kooperatyvai).
         Gamintojai privalo turėti ir nuolatos atnaujinti registrą, kur nurodomi alyvuogių, skirtų alyvuogių aliejui, turinčiam SKVN Norte Alentejano, gaminti, kiekiai.
         4.5.   
               Gavybos būdas: produktas gaunamas, maišant kiekius, išgaunamus iš pirmiau nurodytų porūšių, tokia proporcija:
         Atsižvelgiant į ypatingas sąlygas, būdingas Campo Maior ir Elvas savivaldybėms (ypač tinkamas konservuotoms alyvuogėms gaminti), išimties tvarka pirmiau nurodytus porūšius yra leidžiama naudoti nedidelėje alyvuogių plantacijų vietovėje, skirtoje likusiam alyvų aliejui, tokia proporcija:
         Porūšis Picual yra draudžiamas bet kokiu atveju; tačiau kiti tradiciniai porūšiai gali būti naudojami maksimalia 5 % proporcija, kai leidimą jas naudoti suteikia gamintojų grupė, atsakinga už SKVN.
         Uogos turi būti skinamos, kai yra pilnai sunokusios; nuo žemės surinktos alyvuogės negali būti naudojamos šią kilmės vietos nuorodą turinčiam aliejui gaminti; jos transportuojamos viena ant kitos kraunamose dėžėse, atsižvelgiant į tai, ar būtina vėdinti.
         Porūšius turi registruoti alyvuogių augintojai arba jų atstovai, ir į presus, taikant šį gamybos būdą, gali patekti tik registruotų gamintojų leistinų porūšių alyvuogės, nuolat nepriekaištingai laikantis higienos ir sanitarinių sąlygų.
         Masės smulkintuve arba filtre bei vandens ir aliejaus mišinio centrifugoje temperatūra jokiu atveju negali viršyti 35 °C.
         Alyvuogių aliejus yra tirpus produktas ir kontrolės metu norint išlaikyti susekamumą, išpilstomas į tarą gali būti tik patvirtintų vykdytojų ir kilmės vietovėje, tokiu būdu užtikrinant produkto kokybę ir autentiškumą, nesuklaidinant vartotojo. Išpilstymui naudojama tara, kurios pagrindą sudaro nepralaidžios, nereaguojančios ir nekenksmingos medžiagos, atitinkančios visus higienos bei sanitarijos reikalavimus.
         4.6.   
               Nuorodos: Šio regiono klimato ir dirvožemio sąlygos lemia specifines šių alyvuogių aliejaus rūšių savybes.
         4.7.   
               Kontrolės institucija
            
         
         
                     
                        Pavadinimas:
                  
                  
                     AADP — Associação de Agricultores do Distrito de Portalegre
                  
               
                     
                        Adresas:
                  
                  
                     Parque de Leilões de Gado de Portalegre, Estrada Nacional 246, Apartado n.o 269 — P-7300-901, Portalegre
                  
               
                     
                        Telefonas
                     
                  
                  
                     (351-245) 20 12 96/33 10 64
                  
               
                     
                        Faksas
                     
                  
                  
                     (351-245) 20 75 21
                  
               
                     
                        Elektroninis paštas:
                  
                  
                     aadp1@iol.pt
                  
               4.8.   
               Ženklinimas:
             Kai kalbama apie Šiaurės Alentejo alyvuogių aliejų, nuoroda „AZEITES DO NORTE ALENTEJANO — Denominação de Origem Protegida“ bei už SKVN atsakingos grupės patvirtintas logotipas ir ES patvirtintas SKVN logotipas turi būti būtinai pateikiami.
         4.9.   
               Nacionaliniai reikalavimai:
             —
         
            (1)  Europos Komisija – Generalinis žemės ūkio direktoratas – Žemės ūkio produktų kokybės politikos skyrius – B-1049 Briuselis.